Да бъдем една крачка пред всички останали | GSK BG\nТова е вълнуваща, но трудна задача. Живеем във време в което научното познание нараства с безпрецедентна скорост, създавайки възможности за лечение на заболявания, които до преди 20 години са били считани за нелечими.\nОт 2009 г. насам имаме повече одобрени нови лекарства от всяка друга компания в сферата на здравеопазването, включително лекарства за астма, ХОББ, ХИВ и рак. Имаме също много нови лекарства и ваксини в процес на разработване.\nТези постижения са възможни, защото прилагаме най-новото в науката и работим в сътрудничество с най-големите научни умове извън ГлаксоСмитКлайн. Това ни дава възможност да изградим разнообразно изследователско протфолио, което се основава на най-новото в науката.\nОткриването и разработването на нови лекарства и ваксини е трудно. То изисква огромни инвестиции, отнема много време и има висок риск от неуспех. Съвместната работа ни дава възможност не само да гарантираме, че работим с най-доброто от съвременната наука, но също така и да споделяме риска, което е от решаващо значение за една просперираща общност, обединена от природните науки.\nЗа тази цел наред с най-новите изследвания, които всички наши 10 000 учени провеждат вътрешно, също така си сътрудничим с повече от 3 000 външни организации, в това число други компании, академични институции, изследователски благотворителни организации и институции. Това ни дава възможност да да си проправим нови пътища в науката, да споделяме знания относно заболявания, с които е трудно да се справим и да отключваме потенциала на съединения, които вече сме изследвали и където предишните изследвания са били неуспешни.\nЦелта на това сътрудничество е да разширим както нашето разбиране за фундаменталните причини за болестта, така и това на по-широката научноизследователска общност. По-голямата част от изпитваните терапии се провалят в клиничните проучвания, защото ние все още не разбираме напълно биологичните процеси, които стоят в основата на много заболявания. Ние вярваме, че ако изследователите в научната общност започнат да работят заедно от самото начало, ще можем да намалим процента на неуспешните опити, да провеждаме нашите изследвания по-ефективно и, в крайна сметка, да създаваме нови иновативни лекарства за пациентите по-бързо.\nИзследователските сътрудничества играят ключова роля в иновациите\nНие сме се насочили към големи технологични постижения, които да ни помогнат да разберем по-добре биологичните пътища и влиянието на гените върху организма.\nПрез 2014 г. обединихме сили с Европейския институт по биоинформатика - световен лидер в областта на анализите на биологични данни и „Сейнджър” на Уелкъм Тръст, за да създадем Центъра за валидиране на терапевтични мишени.\nИзследователският институт Алтиус, който основахме в Сиатъл заедно с професор Джон А. Стаматоянопулус, водещ в геномните науки, е друга важна инициатива, пионер в областта на най-новите генетични технологии, които ни помагат да вникнем в същността на "операционните системи" на самите клетки.\nЛабораторна научноизследователска и развойна дейност\nНие вярваме, че знанията и опитът ще ни дадат възможност да продължим да разработваме иновативни лекарства, движени от ефективността на нашите изследователски екипи в по-дългосрочен план. Това може да промени коренно начина, по който се разработват лекарства в цялата индустрия.\nДруг начин, по който стимулираме научните иновации е чрез рисков капитал. Преди тридесет години, създадохме независима фирма за рисков капитал Ес Ар Уан (SR One), която има компетенциите да инвестира в нови компании от цял свят, свързани с природните науки. Днес Ес Ар Уан инвестира между 30 и 50 млн. долара всяка година в около 30 компании. Също така сме обединили усилията си с други фирми за рисков капитал, инвестирайки милиони долари по цял свят в наука на ранен етап, която се развива извън нашата компания. Чрез този подход се грижим за общността на природните науки. Той води до създаване на съвсем нови компании, които да преследват нови изследователски области, но и да заличават границите между академичната наука в ранен етап и научноизследователската и развойна дейност на индустрията.\nВ своята мисия да предостави нови иновативни продукти на пациентите, здравната индустрия е зависима от случайни открития и вяра в недостижимото, заедно с големи инвестиции и широка гама от експертни познания. Няма съмнение, че това е рискован бизнес, но този риск си заслужава и ние се справяме с него чрез балансиране на нашите инвестиции между вътрешни проекти, външни сътрудничества и инициативи за споделяне на риска. Ние вярваме, че сме постигнали баланса и именно това ни поставя една крачка пред всички останали.


Съдят компютърен специалист от Велинград убил баба си и пребил майка си - 24chasa.bg\nСъдят компютърен специалист от Велинград убил баба си и пребил майка си\n24.01.2020 13:45; Любо Илков\nС разпоредително заседание в окръжния съд в Пазарджик започна процесът срещу 30-годишният Христо Спасов, който преби майка си и уби баба си в къщата им във Велинград.\nОбвиняемият е компютърен специалист. На 24 февруари, м.г., след скандал с майка си Спасов я пребива с дървена летва, но жената успява да избяга от стаята и разярения си син. Тогава Христо влиза в съседна стая, където на леглото е 71-годишната му баба, която се възстановява след операция за смяна на тазобедрена става. Внукът започва да налага с дървената летва и други предмети по главата възрастната жена, вследствие на което тя умира.\nСпасов е обвинен в умишлено убийство по чл. 115 от НК. Според съдебно-психиатричната експертиза обвиняемият е вменяем и може да носи отговорност за действията си. На първото разпоредително заседание стана ясно, че делото ще се гледа по общия ред и ще продължи в края на февруари с разпит на свидетели. От деня на арестуването си, след разигралата се във Велинград семейна драма, до момента Христо Спасов е с мярка за неотклонение " задържане под стража".


Ван Гаал размаха пръст пред един от новите в Юнайтед - Vbox7\n22 13.06.2015 Инфо\n2014-07-29 Новото попълнение на Манчестър Юнайтед Люк Шоу все още не е готов да тренира пълноценно със съотборниците си. Това заяви мениджърът на тима Луис ван Гаал.\nХоландецът разкри, че 19-годишният талант, за който клубът брои 27 милиона паунда на Саутхемптън, има още да работи върху нивото на физическата си подготовка. Английският национал все още не е имал честа да проведе своето първо занимание наравно с другите футболисти на „червените дяволи”.\n„Винаги съм се опитвал да бъда треньор, който се вглежда индивидуално във всеки един играч и от какво има нужда дадения футболист. Според мен Люк Шоу трябва да работи още за фитнеса си, тъй като сега не е готов”, уточни Ван Гаал.\n„Поради тази причина той не може да изпълни това, което искам от него. Люк трябва да се приведе във форма и заради това тренира индивидуално”, коментира наставникът по повод левия бек, който участва с Англия на Мондиал 2014.\nВан Гаал също така говори за промяната в тактическата постройка на отбора, който отсега нататък ще играе във вид 3-5-2. „Трудно е да се промени системата и трябва да започна веднага тъкмо поради таи причина. Нямаме време за губене. Сега ни остават 3 седмици преди старта на сезона, така че ще използвам всичките си тренировки, за да утвърдя новата постройка”, допълни холандецът.\nFind Out Why Kanye West Was Missing From Jimmy Kimmel Live!\nRunaway Tiger in Tbilisi Kills Man After Flood\nBoat With More Than 400 People Sinks in Yangtze River\n'Heroes Reborn' Books 'A to Z' Alum\nMSNBC Host Makes Big Admission About Hillary Clinton Email Scandal\n"Полицаите от Чикаго" от 10 август, вторник, от 20.00 ч. по DIEMA\nИзпитанията на живота - Епизод 106\n"Пожарникарите от Чикаго" от 10 август, вторник, от 21.00 ч. по DIEMA\nAfghanistan: Dozens of protesters rally against Taliban in Kabul\nIsrael: Northern town on alert after three rockets fired from Lebanon\nБОК внася жалба за ощетяване на щангиста Христо Христов в Токио\nЕвелина Николова ще се бори за бронз


Как да правим 15 минутни тренировки - подходящи YouTube видеа\nКак да правим 15 минутни тренировки – тези упражнения ще ви помогнат да се почувствате по-силни, ще подобрите здравето на сърцето си и ще получите още куп други ползи за вашето тяло.\nС всичките неща, които животът ни подхвърля, може много лесно да оставим упражненията на заден план. Понякога нещата се толкова забързани, че може да ни се струва, че нямаме достатъчно време, за да отделим момент за себе си и да влезем в ритъма, от който тялото ни се нуждае. За щастие, тренировките не трябва да отнемат часове от нашия ден, за да бъдат ефективни.\nВсъщност проучване от 2018 г. от Journal of American Heart Association установи, че кратките 10-15 минутни „умерени до енергични“ тренировки, могат да бъдат също толкова полезни за цялостното ни здраве, колкото и по-продължителните тренировки. Ключът е да се поизпотите за кратко през седмицата. Експертите твърдят, че тези по-интензивни тренировки (общо 75 минути седмично) са достатъчни, за да се видят подобрения в здравето на сърцето и костите, както и в общата сила и фитнес умения.\nСега ще разгледаме как да правим 15 минутни тренировки с подходящи YouTube видеа. Независимо дали обичате силовите тренировки, кардио упражненията или пилатес, имаме видео за вас.\nХийт (HIIT) упражнения без скачане\nКакво трябва да знаете: ако търсите упражнения, които не са много интензивни – то това е подходящо за вас. Както се казва в заглавието, изобщо няма скокове, но все пак ще можете да укрепите и повишите вашата кардио издръжливост. Тренировката се редува през 45 секунди упражнения с 15 секунди почивка в общо 15 серии.\nНяма нужда от предварително загряване, защото самите упражнения прекрасно вършат тази работа. Всяко движение е наистина лесно за правене, въпреки че няма коментар през цялото време. Просто го изгледайте и се насладете на всички движения.\nКакво трябва да знаете: тази тренировка е за феновете, които обачат музиката, докато спортуват. Както треньорът Рик казва във видеото, че няма коментар, и затова може да преминете към музиката без шума от бърборенето. Вместо да обясни всичко, треньорът демонстрира ходовете и подсказва какво предстои с изскачащ видеоклип в ъгъла.\nХубавото в тази тренировка е, че не е нужно да сте Джъстин Бийбър, за да я правите. Тези движения са лесни и забавни. Между другото, ако сте броили всички стъпки, тази тренировка ще добави допълнително 1800 такива към общата ви сума в края на деня.\nАфрикански танцов фитнес – за вдигане на настроението\nНиво: От начинаещо до средено\nКакво трябва да знаете: Kukuwa е професор по африкански танци и култура и е невероятно как е внесла страстта си във фитнеса. Това видео ще ви сложи усмивка на лицето през всичките 15 минути – дори и да не сте най-координираният човек на света. Нивото го определихме като средно, защото ако не ви е лесно да влезете в ритъма на движенията на Afrobeat, може да се почувствате малко разочаровани. Но ако успеете да разберете какво правят тези жени, ще си прекарате добре.\nКакво трябва да знаете: пригответе се за интензивна и експлозивна тренировка. Тази жена не се шегува. Няма дълго предварително загряване, така че ако се нуждаете от допълнително време, за да вкарате тялото си в ритъм, отделете пет минути допълнително, за да направите леко кардио и динамично разтягане. След 30 секунди от две коремни движения, инструкторката ще ви преведе през различни упражнения, които ще правите на интервали от една минута.\nТова са изключително добри упражнения за цялото тяло, като ще се почувствате пълни с енергия в края на програмата. Ако не се справяте добре в началото – не се притеснявайте. Просто ви трябва малко повече практика!\n15 минутно HIIT упражнение за цяло тяло\nНеобходимо оборудване: Постелка за фитнес\nКакво трябва да знаете: това е интервална тренировка с висока интензивност (известна още като HIIT), която редува 20 секунди движение с 10 секунди почивка. „Не е за хора със слаби сърца“, казва треньорката Кристал. Но пък тя се справя чудесно с подготовката ни за задачата. Тя ще ви преведе през загрявката и ще обясни движенията, преди да ги направите.\nМоже да ви се стори малко трудно, но си заслужава усилията. При спазване на правилна диета и поне 5 дни в седмицата с тези упражнения най-вероятно ще започнете да сваляте излишните килограми. Много хора казват, че още в първият месец са свалили от 5 до 10 кг.\nОще една 15 минутна хийт (HIIT) тренировка\nКакво трябва да знаете: подгответе се за мускулна треска на краката (поне в първите дни), защото това видео има много скокове. Това е страхотна тренировка, която включва загряване и охлаждане. Самата тренировка съдържа 12 упражнения с 20 секунди движение и 10 секунди почивка. Треньорът винаги подсказва кое упражнение предстои и дава подробни обяснения на движенията, въпреки че през цялото време е задъхан. Впечатляващо, нали!\n15 минутна тренировка с гири за цяло тяло\nНиво: Начинаещо до напреднало\nНеобходимо оборудване: Постелка за фитнес; чифт дъмбели\nКакво трябва да знаете: тези упражнения са за сила и кондиция. Тази 15 минутна тренировка с гири за цялото тяло ще предизвика вашето тяло. Тази тренировка е насочена към почти всяка мускулна група в тялото ви и е чудесна за тези, които искат да натрупат сила, да намалят телесните мазнини и да подобрят кардиото.\nТази тренировка с гири за цяло тяло е подходяща за всички нива на фитнес, защото тренировката е форматирана така, че да върви с темпото, което работи за вас! Всичко, от което се нуждаете за тази тренировка, е постелка за фитнес (или мека повърхност) и чифт дъмбели (теглото спрямо нуждите ви).\nКак да правим 15 минутни тренировки – пилатес\nКакво трябва да знаете: пилатес упражненията изискват интензивна концентрация, фокусиране около коремната област, силно разтягане и съсредоточено дишане. Упражненията Пилатес са предназначени за постигане на добро здраве и физическа кондиция за целия спектър от възрасти. Те са особено ефективни за хора, претърпели физически травми, както и за такива, които страдат от различни зяболявания като артрит, остеопороза и болка в гърба.\nНАЙ-ДОБРАТА 15-минутна тренировка за начинаещи за изгаряне на мазнини\nЗа това видео няма какво да кажем. Просто му се насладете и се опитайте да повтаряте движенията. Ще бъдете очаровани от крайния резултат!\nС това завършваме нашата тема за това как да правим 15 минутни тренировки. Бъдете активни и правете вашите любими упражнения, за да сте по-здрави и с по-добре изглеждащо тяло. Защото колкото повече се грижим за нашето тяло, толкова по-дълго то ще ни служи ефективно. Успех!\nЕтикети:видео уроци за фитнес упражнениякак дакак да правим 15 минутни тренировкиупражнения за сваляне на мазнините по коремаупражнения за стегнат корем


Изкуството да вдъхновиш промяна: Мирослав Джингиби и aрт резиденция NoPoint - SHASH.BG - Медии, политика, общество, култура и начин на живот\nЗапознах се с Мирослав на първата му самостоятелна изложба и бях впечатлен от таланта му да използва различни медии и техники, а и да ги смесва в едно, създавайки изключително комплексни и интересни изображения. Той се занимава с графика, калиграфия, фотография, видео и анимация – общо взето всичко що е визуално той го експлоатира и намира начин да изрази себе си. Живеейки във време, в което всеки се специализира в нещо много конкретно, това определено ми направи впечатление. Но това, което ме спечели, беше каузата, с която беше обвързана изложбата. Всяка продадена творба допринасяше за събирането на средства за изграждането на арт резиденция NoPoint в село близко до Габрово. Целта на арт резиденцията е да служи като място за артистичен обмен както на чуждестранни, така и на местни автори. А подобно място има потенциал да оживи околността и обществения дух като създава събития, изложби, уъркшопи и други събития. Та, затова си говорим с Миро в следващите редове.\nПринципно се наблюдава обратната тенденция – младите да се местят от по-малките градове към София. А ти си се върнал да живееш в Габрово, където и правиш арт резиденцията NoPoint. Каква е мотивацията, която стои зад това решение?\nВсъщност не живея в Габрово. Селото, в което живея, е на 7 км. от Габрово и е перфектната среда. Едновременно си близо до града и си напълно извън всичко свързано с него. Харесва ми отправната точка да е тихо място. Големият град ме занимава прекалено много. В София е хубавo, но предпочитам да живея тук и да пътувам когато трябва.\nКазваш че от три години ти е мечта да направиш арт резиденцията. Каква е идеята и как се роди?\nКогато бях на Еразъм в Германия пътувах до Лайпциг и използвах платформата CouchSurfing, за да си намеря къде да преспя. Попаднах на един доста шантав фотограф, който снимаше изцяло аналогово и имаше лаборатория. Тогава бях на същата вълна. Беше интересен обмен. След това исках да направя нещо подобно като CouchSurfing, но изцяло за артисти. Това беше суровата идея в началото. По-късно открих www.restartis.org и видях, че всъщност има огромен брой подобни места в цял свят. Преподавателят ми по графика ми разказа за неговите преси за печатане, които вече не му трябват, и това беше моментът, в който сериозно се запалих да действам. Идеята продължава да се развива. Никога не съм си представял проекта като нещо статично и напълно завършено.\nНа много хора, особено по-младите, това би им се сторило като непосилна задача. Как си успял да се справиш досега и как се поддържаш толкова целеустремен и вдъхновен?\nМоже би съм късметлия, не знам. Иначе, най-просто казано, се опитвам да правя това, което харесвам.\nПостоянно експериментирам и понякога рисувам дори и без да ми се рисува. Вдъхновението според мен не пада от небето, а има безброй начини, по които може да го предизвикаме. Не обичам еднообразието и това ме кара постоянно да търся…\nЗа да набавиш остатъка от средствата си направил crowdfunding кампания в Indiegogo. Защо реши да използваш този метод, а не частен инвеститор или фондове?\nПо този начин информираш хората за идеята си още преди тя да е готова. Даваш им възможност и те да станат част от нея. Виждаш колко и кои хора ти помагат. Всичко това те ориентира доста занапред. Фондовете са малко като стрелба на сляпо. С групово финансиране е различно. Трябва да си искрен, а не толкова точен до стотинка. Въпреки, че няма да успеем да съберем желаната сума се чувствам сякаш съм, защото хората, които помогнаха по пътя, бяха много. Накратко – мисля, че процесът на създаване на такъв проект и неговият резултат са много по-интересни и полезни от кандидатстването за фондове.\nNoPoint-Art residency with printing studio from No Point Atelier on Vimeo.\nКак върви кампанията засега? По какви начини могат да помогнат хората, за да достигнеш до целта, която си си задал?\nЗасега сме на 30% и дори и най-малкото финансиране в Indiegogo ни приближава до целта. Споделяне на проекта и ангажираност също е от голяма полза за нас.\nАз и моята приятелка – Яна Николова.\nКогато стане факт, кои са международните артисти, с които би искал да обмениш опит, вдъхновение и знание?\nНадявам се все още да не ги знам, така ми се струва по-интересно… Мисля, че ателието ще е най-привлекателно за визуални артисти, които могат да се възползват от графичната база.\nКак едно такова пространство би помогнало на общността? Има ли силата да реши определни проблеми?\nЕстествено, че изкуството има силата да реши проблеми. Хубавото е, че с графична база е възможен тираж, което позволява то да достигне до по-широка публика. Според мен визуалното изкуство трябва да “нахлуе” в ежедневието на хората, да ги подразни дори. Това понякога е единственият начин те да го видят. Ще се организират и различни работилници от гостуващите артисти. Хората, освен да видят, ще могат и да изпробват дадена техника.\nКампанията за събиране на средства продължава в платформата IndieGoGo. Може да дарите, да закупите изкуство или просто да споделите, за да достигне до възможно най-много хора.\nКрайният срок е 13 ноември, 2018.\nЕтикети: арт резиденцияГабровоидеяизкуствокреативностселоСтара Планинаустойчивост


Бушра Джарар показа нова колекция от дома си в Париж | Момичетата от града\n13 July 2020 30.10.2020 21:31\nСнимки : Courtesy of Bouchra Jarrar\nСлед като прекрати работата си с Lanvin през 2018 г., Бушра Джарар се завърна със своя собствена колекция в началото на 2020 г., символично наречена Edition n°1 . А Edition n°2 излезе с нежна фотосесия, заснета в дома на дизайнерката в Париж.\nКризата, породена от Covid-19, накара Бушра Джарар, както и много други дизайнери да преосмисли начина, по който изработва дрехите си. Ако има нещо, което научихме през тези тежки месеци, е именно това, че не можем да продължим да живеем по същия начин, а това всъщност е добра новина. Новата колекция е изработена по време на изолацията, като дизайнерката е използвала остатъчни материали от предишната си колекция и е създала прототипите у дома.\nРезултатът е 10 минималистични кройки в черно и бяло с типичните за нея изчистени линии и свободни силуети. Бушра Джарар (както винаги) не търси нещо ново и изненадващо, напротив. Залага на непреходни класики като бяла риза и черно сако, типично мъжки кройки, но поставени в женствен контекст – например в комбинация с тафта.\nДизайнерката споделя, че като всички нас, изолацията я накарала да преосмисли стойността на физическия контакт, на докосването. Понеже именно в това се състои същността на работата й – досег с материите. Затова решава да заснеме колекцията в дома си, като за модели избира две сестри близначки и ги позиционира по начин, по който показва докосването като израз на тази универсална нежност и любов между нас и близките ни, която така ни липсваше по време на карантината. Колекцията е представена с фотосесия и видео, зад обектива стои Марсел Хартман, а на някои снимки ще открием и любимото й куче Наш.\nA post shared by Bouchra Jarrar (@bouchra_jarrar) on Jul 8, 2020 at 4:29am PDT\nРазгледайте и колекцията Erdem Resort 2021


Алек Попов - Изнесете книжното тяло - ерата на дигиталния дамаскин\nИЗНЕСЕТЕ КНИЖНОТО ТЯЛО - ЕРАТА НА ДИГИТАЛНИЯ ДАМАСКИН\nАми какво да ви кажа? Заминавам на ваканция, цели две седмици и трябва да се заредя с подходящи четива. В туй CD има още малко памет, която смятам да натъпча до дупка. Йе! Ето така, click! влизаме в каталога на новите заглавия. Отбираме десетина кратки истории от този и този, които минават за добри разказвачи. click! Два тлъстички романа на Нора Гроув за черни дни. click! click! Един сриозен трильр - обезателно на английски, за поддържане на формата, click! Я туй есенце на французина (intellectual- impostir* ) и него вътре, click! Още една кримка от неизвестен автор, click! Животът на Чарлз Менсън, оновно преработено издание, click! “От пъпа надолу”, click! Сметка $9,35. click! Платено, бай, бай!\nЗа някои това е кошмар. За други - мамещ блян.\nИма ли бъдеще физическото тяло на книгата, този опасен гризач на зелени площи? Понякога се изкушавам да мисля, че тя е на път да изчезне, да се претопи в потоците от информация, които кръстосват Интернет и да бъде заменена окончателно от екрана на компютъра. Едва ли съм единственият, който се увлича в подобни спекулации. Призракът на тази идея витае отдавна и различните съсловия, имащи отношение към книгопроизводството, реагират различно на нея. Или поне би следвало да реагират различно, тъй като интересите им далеч не са толково единни, както изглежда отстрани. Малцина обаче осъзнават този факт. Особено авторите, които било от суетност, било поради традиционна неприязън към технологиите, гледат на подобна перспектива като на тотална катастрофа. За тях книгата никога не е била просто обвивка на текста, а фетиш, заемащ централно място в съзнанието им. Да “издадеш” книга, да раздадеш автографи, да срещнеш името си в библиотеките - ето кое продължава да ги примамва и дразни сетивата им с цялата си примитивна гутенбергова органика. Ще ги чуете да твърдят: та ние пишем книги. Което не отговаря точно на истината. Авторът е “писал”, сиреч произвеждал, книги в буквален смисъл преди Гутенберг да превърне процеса в тотална индустрия. Сега не му остава друго, освен да пише текстове. Книгите се печатат далеч от него, с участието на съвършено странични на писането хора. И все пак тъкмо печатната книга, този митичен хибрид, съчетал уникалната тъкан на думите с универсалната предметност на фабричния продукт, открила пред писателите нови, фантастични възможности - да печели от труда си. За времето си това е огромна стъпка в еманципацията на авторите от меценатите, пробив в херметичното битие на текста, циркулиращ в ограничени екземпляри сред тесен кръг посветени. Творецът и мултипликаторът сключват стратегически съюз за столетия напред. Изработва се механизмът на авторското право, чрез което мултипликаторът добива частична собственост върху оригинала, а творецът - върху репликата. Сделката изглежда изгодна и за двете страни. Не бива да се забравя обаче, че тези отношения се диктуват до голяма степен и от характера на самата технология, която независимо от шеметния си възход през вековете, кристализира в един продукт, останал на практика непроменен от времето, когато първата печатна книга е излязла изпод пресата на Гутенберг. Въпросът е дали този тип “приложно” мултиплициране на текстове е изгоден и възможен в условията на съвременната цивилизация. Дали книгата, грубо казано, не е изчерпала експлоатационния си лимит като информационен носител? И дали в това няма някои добри страни, не само от гледна точка на екологията, но и на самия автор.\nВ сегашния си вид книгата включва много компоненти, които имат твърде малко отношение към труда на писателя. Kъм текста неусетно са се присламчили разни декорации от търговско и полиграфическо естество, които стесняват територията му. Книгата е обрасла с разходи - хартия, печат, илюстрации, реклама, търговска отстъпка и т.н., и т.н. В крайна сметка авторът получава за труда си по-малък процент, отколкото разпространителят. Това положение, разбира се, съответства на самата природа на книгата като изделие. Т.е. би могло да се каже, че нейният коефициент на полезност по отношение на търговската реализация на интелектуалния продукт е сравнително нисък. Което едва ли е странно като се вземе предвид, че това е най-старото (и доскоро единствено) средство за търгуване на текстове в индустриален мащаб. Добре, но нищо на този свят не е вечно. С настъпването на ерата на информационните технологии цялата тромавост и неефективност на традиционния издателския механизъм излиза наяве. Веригата автор - издател - разпространител - читател вече изглежда неоправдано дълга. Доскорошните съюзници са се превърнали в обикновени посредници. Време е за нови стратегически съюзи. Виждаме как издателите се мъчат да заобиколят книжарите, откривайки електронни каталози в Интернет, чрез които читателите могат директно да поръчват желаните заглавия. Примерът е заразителен. Може би скоро ще бъдем свидетели на организираните усилия на авторите да заобиколят издателите, като предоставят възможност на читателите да си поръчват директно текстовете, които ги интересуват, via Интернет. И няма ли това да бъде следващата огромна крачка в еманципацията на интелектуалния труд от съпътстващите го паразитни индустрии? Върховната цел на прогреса.\nСледователно, да се оплаква съдбата на книгата, на нейното физическо тяло, едва ли си струва. Ще ми се да се спра обаче на особеностите на мрежата, които поставят под въпрос способността й да изпълни амбициозната мисия, която й възлагаме.\nСъздадена като средство за обмяна на информация, мрежата има склонност да профанзира езика. В чисто физически план възприемането на текста от екрана е твърде различно от процеса на четене. Не случайно на английски - езика на мрежата - са се обособили специални думи като “surf” и “browse” в смисъл на четене, докато самият глагол чета (read) в този смисъл рядко или никога не се употребява. Глаголите “surf” и “browse” носят смисъл за нещо мимолетно, за плъзгане по повърхността, минаване над нещата. Докато четенето предполага дълбочина, то е процес на вникване в текста. Мрежата и компютъра не са измислени като инструменти на езика - това е вторично придобита функция, макар че често се натъкваме на термина “компютърен език”.\nКомпютърът обработва и съхранява информация, мрежата я предава. Като средство за комуникация и носител на информация езикът естествено се подава на цифрова конверсия, затова и компютрите толкова бързо се превърнаха в машини за писане и навлязоха в издателската индустрия. Проблемът е дали компютърът може да се превърне и в машина за четене. Трудна работа. Зависи какво разбираме под четене. Ако се има предвид усвояване на информация, там нещата вече са решени в полза на екрана. Четенето обаче е далеч по-сложен процес, особено четенето на художествена литература. То изисква вътрешни обеми, каквито екранът не може да предложи или поне на този етап. Пренасянето на текста върху някакъв вид носител е далеч по-механична дейност, тъй като самото “писане” всъщност става някъде другаде, отвъд листовете и машината, отвъд клавиатурата. В този смисъл компютърът не създава никакви функционални пречки за написването на един текст, дори напротив улеснява раждането му, като следва много по-гъвкаво природата на мислите ни. (Може би тук се крие обяснението защо писателите зарязоха механичните пишещи машини с такава лекота.) Съвършено различен момент е интерпретацията на текста от читателя, когато написаното трябва да бъде “извадено” от носителя на информация, за да бъде усвоено. Читателят, за разлика от писателя, не предшества текста. В известен смисъл той е празен съд, който трябва да се изпълни. В този случай по ред причини мрежата се явява лош медиатор. Тя върши работа до момента, когато словото престане да се схваща единствено като информация. Тогава текстът като че ли започва да ни се изплъзва. Човек може да броди из мрежата, да се плъзга, да сърфира, да бъбри (chat), но не може да се изолира в този самотен акт на интелектуална вглъбеност, какъвто е четенето. Чисто физически не може.\nДоколкото литературата е нещо твърде различно от информацията, мрежата я засяга главно като възможност за механчно пренасяне на текст от една точка на планетата до друга. Засега. В края на 97-ма английският вестник Дейли Телеграф предприе един банален експеримент (бяха го правили вече в Америка) - авторката на криминални четива Рут Рендъл започна да пише интернет-роман. По-точно тя написа само първата глава, останалата част трябваше да се допише от читателите, които изпращаха предложенията си по електронна поща. Всяка седмица най-добрият вариант за продължение беше публикуван и така “книгата” лека-полека набъбваше. Но дали това беше всъщност интернет-роман? Или интернет-игра. Или просто едно колективно произведение. И каква щеше да бъде разликата, ако текстовете се изпращаха по обикновена поща? Бързината на първо място. В крайна сметка скалъпената по този начин книга предстоеше да бъде отпечатана, с което окончателно се обезмисляше всичко. Понякога в сляпото си преклонение пред техническите нововъведения забравяме, че те рядко предлагат принципно нови решения на задачите, а само увеличават скоростта на операциите, необходими за решаването им. Свят без книги вероятно е възможен, но художествена литература без книги - твърде малко вероятна. Книгата създава усещане за автономност на читателя, каквото впрочем създава и самото художествено произведение. Книгата не е част от мрежата, тя е сама за себе си, както и един роман съществува сам за себе си. Романът е затворен свят. И не само романът, литературата по принцип е затворена система, организирана и доминирана от въображението на писателя. За разлика от фолклора, който не признава авторското право и установената художествена форма. В този смисъл философията на мрежата е навярно по-близка до тази на фолклора, отколкото до философията на литературното творчество. Но дали това е свидетелство за ранния етап, на който все още се намира Интернет, или предпоставка за формирането на една нова читателска култура? Кой може да каже?\nВ началото на този опит моят хипотетичен читател съставя ваканционното си четиво от безразборно подбрани текстове, като се ръководи единствено от собственото си любопитство. Така конструирана, неговата електронна книга е напълно уникална и разбира се фантастично дебела - невъзможна за възпроизвеждане при никакви други обстоятелства. Единственият далечен аналог на произведение от такъв характер се явява средновековния дамаскин - прототипът на вечно отворената книга, способна да обеме всички написани досега текстове. Една хаотична фолклорна структура, която се противопоставя на интелектуалната концепция на библиотеката. Защото този нов читател няма библиотека, той има една единствена книга. Уникална и същевремено универсална. Въпросът е, ще можем ли да се насладим на четенето на тази книга в леглото или друго интимно място?\n© Електронно списание LiterNet, 20.06.2000, № 6 (7)


\tФламенко Алегрия – Flamenco Fiesta\nFlamenco Alegria и Ресторант Bodega\n24 (25) Януари от 20.00ч\nРесторант Bodega (ул. “Цар Асен I” 6)\nБЕЗПЛАТЕН УРОК ПО ФЛАМЕНКО\nЗа всички от Школата по Фламенко БЕЗПЛАТНА САНГРИЯ плюс още нещо!\nИсторията на испански ресторант Бодега стартира през слънчевия май на 2009 г. в центъра на Варна с желание да представи на всички ценители най-доброто от испанската кухня, съобразена с принципите на здравословното хранене и българския вкус.\nBodega в превод от испански означава изба. В своето меню Бодега предлага на своите гости тапас, малки порции испански храни, стартери, десерти, месни, рибни и вегетариански ястия от испанската кухня, плата с испански студени мезета и сирена, паеля и богат избор на испанско вино.\nРЕСТОРАНТ БОДЕГА СОФИЯ\nРезервация: БОДЕГА СОФИЯ\nул. “Цар Асен”№6\nтел.+359 879 824 002\nHome за Нас Flamenco Fiesta


Национален алианс за социална отговорност - ЦОП и МКБППМН в Гулянци отбелязаха Деня на река Дунав\nЕкипът на ЦОП в гр. Гулянци – членове на НАСО, съвместно с МКБППМН – Гулянци и ученици от СУ „Христо Смирненски” отбелязаха Деня на река Дунав под наслов „Приятели на Дунав”. Децата участваха в тематична викторина с цел да покажат обогатените си познания за разнообразието от растения, животни, птици и осъзнаването на вредата от човешката намеса. В програмата беше включено и художествено изобразяване на очарователната река с прилежащата й флора и фауна. Накрая участниците бяха наградени за активността и знанията си.


Нов RIP софтуер за управление на Epson SureColor F2000 сваля себестойността на печата върху черен текстил наполовина! - Новини - Printguide.info\nНачало Новини EPSON Нов RIP софтуер за управление на Epson SureColor F2000 сваля себестойността на печата върху черен текстил наполовина!\nНов RIP софтуер за управление на Epson SureColor F2000 сваля себестойността на печата върху черен текстил наполовина!\nСряда, 24 Юни 2015 ( прочетена 2187 пъти)\nВ допълнение, NEOPRINT разполага с уникален алгоритъм за автоматична подготовка на дизайна за печат върху черен или тъмен текстил и генериране на бяла подложка.\nЕдин от фундаменталните проблеми при текстилния печат е, че облеклата не са бели, като хартията, а са цветни и дори черни. Текстилните мастила за директен дигитален пълноцветен печат, както всички Process мастила са цветни, но не са покривни, с други думи, през отпечатаното изображение се вижда цвета на текстила, т.е. цветовете от дизайна се "добавят" към цвета на текстила. Най-светлият цвят, който ще бъде възможен в готовия отпечатък, това е цветът на ненапечатания текстил. Там, където има мастило, цветът може да стане само по-тъмен. Това означава, че ако върху синя тениска отпечатаме магентено лого, то ще стане малко или повече лилаво-кафяво, в зависимост от конкретния син цвят на текстила. Ако пък отпечатаме жълто лого въргу черна тениска, резултатът ще е пак черно.\nЗа решаването на този проблем се налага използването на бяло мастило, което се печата като отделен слой, преди цветното изображение.\nКогато говорим за някакво щрихово изображения, лого, текст или картинка с ясно дефинирани краища, процесът по генерирането на данните за белия слой е относително елементарен.\nНо когато имаме изображение, което плавно "прелива" в черен фон, например класическата пламтяща китара или огненият череп, тогава нещата стават малко по-сложни. Всъщност, много по-сложни!\nАко трябва картинката да се обработи във Фотошоп, но файлът, донесен от клиента е просто един JPG, свален от нета, задачата става възможна, но нерентабилна.\nЗа тази цел, всеки производител на принтери за директен печат върху текстил си партнира с някоя софтуерна компания, за да предложи решение, позволяващо автоматизиране на процеса. И докато целите са сходни, то резултатите са фрапиращо различни!\nПрез годините сме имали възможността да тестваме много различни софтуерни решения, струващи различни суми, но никога не сме намирали връзка между цената и качеството на получените резултати или лекотата и интуитивността на работата.\nОт дървени американски недоразумения, през традиционни RIP производители, решили, че това е проста работа и набързо ще врътнат един Direct-to-Garment модул към техния мега-софтуер, до решения от непознати в рекламния печат фирми.\nПонякога резултатите бяха добри, понякога плачевни, а обичайно бяха просто посредствени. Но когато от нашият тестов Epson SureColor F2000 излезе първата черна тениска, обработена с NEOPRINT, стана ясно, че търсенията са приключили.\nЯрки цветове, елегантен преход към черния фон, без изсивявания, отсичания или странни ореоли, точно цветовъзпроизвеждане и припокриване на базата и цвета. При това от обикновен JPG, без никакви обработки във Фотошоп, без слоеве, прозрачности, предварително дефиниране на бяла подложка и подобни времеемки, досадни и предназначени за висококвалифицирани гийкове задачи. Избираме файла, отваряме го, разполагаме го където ни харесва, избираме режим на печат и PRINT!\nА, да, и печатът стартира практически моментално, без досадни РИПвания, зависвания, грешки или нужда от хиляда настройки!\nСлед фиксирането на отпечатаното изображение направихме оглед отново. И забелязахме нещо интересно - отпечатъкът беше много по-мек на опип! Това, разбира се, е чудесна новина за тези, които ще носят тениските, та нима някой обича да носи дреха с плътна, гумирана щампа? Но по-добрата новина е за собствениците на принтерите Epson F2000 - по-мекият опип на изображения върху черна фланелка означава само едно - по-малко бяло мастило върху дрехата! Бялото мастило е пари - макар цената му да е еднаква с другите цветове, за да се получи добра бяла подложка, трябва да се натрупа много бяло мастило, а това обуславя значителна разлика в себестойността на отпечатък от един и същ файл, върху бяло и върху черно изделие.\nНаправихме още много тестове. Вграденият калкулатор на NEOPRINT показа, че в сравнение с печат през драйвера, печатът през NEOPRINT спестява между 35 и 70% от бялото мастило, в зависимост от дизайна!\n- закупува се допълнително\n- работата директно с векторни файлове е опция срещу заплащане\n- изплаща се само от икономията на бяло мастило за първите няколко месеца\n- спестява огромна и бавна работа по създаването на бялата подложка и прозрачността на цветния слой\n- работи с най-популярните формати за растерни изображения, разпознава вариращи прозрачности\n- автоматично премахва черния цвят и сивия компонент на изображениято, при печат върху черен текстил, използвайки черното от текстила и варираща плътност на бялата подложка\n- създава по-мек отпечатък, която улеснява фиксирането, подобрява комфорта при носене на дрехата и спестява мастило\n- отлично управление на цветовете по ICC стандарт\n- най-качествения печат върху черен текстил, директно от обикновен JPG файл, който сме виждали някога! Професионален резултат!\nЗа допълнителна информация, мостри, оферта или демонстрация на Epson SureColor F2000 и NEOPRINT RIP:


“Гора” представя Горската семеконтролна станция - София\nЛесовъдство. Прецизното горско стопанство - революция в управлението на горите\nТема на броя: Африканската чума по свинете\nПрофесионално образование: В НПГГСД “Сава Младенов” е открит Център по екология\nГори и екология. Характеристика на горите, подпомагащи гнездовия успех на малкия креслив орел\nЛесозащита. Дъбовата коритуха - чуждоземен инвазивен насекомен вредител в Европа и България\nГост на редакцията: Румен Пощаков. В планината се раждат приятелства за цял живот\nБележити учени. 80 години от рождението на чл.-кор Боян Роснев\nОбичам България. “Светият път” - българският Ел Камино


Механизъм на действие на масажа върху човешкия организъм - Масажи.com\nМеханизъм на действие на масажа върху човешкия организъм\nМеханичното въздействие при масажа върху кожата и мускулите на човека се трансформира в нервен импулс, който по рефлекторен път стимулира всички органи и системи.\nМасажът има различни действия върху човешкия организъм: механично, рефлекторно и хуморално.\nВ какво се изразява механичното действие на масажа\nЧрез масажа се въздейства механично върху кожната повърхност, подкожната тъкан, фасциите, мускулите, периоста и др.\nУскорява се движението на лимфата и кръвта\nВследствие на това механично действие се ускорява движението на лимфната и кръвоносна система.\nРазнасят се отоци\nВсеки оток води до болка и деформация на тъканите. Чрез използване на различни масажни похвати се разнасят отоци и се намалява болката. Знаете ли, че сърбежът може да бъде първият симптом на болката.\nРазтягане и разкъсване на сраствания\nПри изгаряния, порезни рани, вътрешни кръвоизливи след зарастване се получават сраствания (цикатрикси). Срастването е неистинска съединителна тъкан, която ограничава движенията.\nМасажът благоприятства възстановяването на кожата след получени сраствания.\nТези сраствания могат да бъдат не само по кожата, но и в подкожните тъкани и мускулите, когато след зараствания на рани се образува неистинска съединителна тъкан. Именно тук е ролята на масажа да подобри трофиката и движението на тези места, така че да се възстанови тяхната сетивност и движение.\nКакво е рефлекторното въздействие на масажа\nНашият народ е казал: „Къде го чукаш, къде се пука.” Именно това е образно представяне на принципите на рефлекторно действие. Възможността да се въздейства индиректно на заболели органи и системи, чрез масаж на определени участъци в тялото е открита още в древността.\nДнес науката е доказала, че чрез механичното действие на масажните похвати се стимулират рецепторите, разположени в кожата, в мускулите и ставно-свързочния апарат, във вътрешните органи и в стените на кръвоносните съдове.\nМеханичната енергия от дразненията на рецепторите се превръща в нервни импулси, които са начало на нервно-рефлекторна реакция. Създадените нервни импулси се предават в гръбначния мозък и от там информацията стига до главния мозък, който я подлага на анализ и синтез. В следствие на това се получава отговор на дразненията към различните органи и системи в организма, които реагират с различни функционални промени.\nТака например е установено, че дразненето на механорецепторите може да доведе до рефлекторно повишаване или намаляване на артериалното налягане, мускулния тонус, секрецията на жлезите и др.\nПри масажните похвати като поглаждане и изстискване, изпълнявани в бавно и ритмично темпо, човек се отпуска и релаксира като се забавя действието на системите в организма. Обратно при използването на ударни похвати и бързо и честа промяна на масажните похвати се предизвиква тонизиране и прилив на енергия.\nКакво е хуморалното въздействие на масажа\nПри разпада на клетки в повърхностния слой на кожата се образуват биологично активни вещества (некрохормони). Чрез механичното действие на масажа върху кожата се олющват некротизиралите клетки, просмукват се от порите на кожата, попадат в лимфната система и стават част от имунната система на човека. Образуваните некрохормони стимулират биологичните процеси и образуването на антитела в организма, като увеличават неговата имунобиологична защита.\nПод действието на масажа също така се отделят хистамин и хистаминоподобни вещества, ацетилхолин, видамин D2 и др.\nХуморалните реакции се регулират както от вегетативната, така и от централната нервна система, тъй като това не са само реакции на кожата, а и на цялата нервна система.


Автор Тема: Nokta makro simplex (Прочетена 34292 пъти)\n« -: Октомври 16, 2019, 02:15:46 pm »\nднес случайно видях,че въпросният детектор вече е наличен в онлайн платформите за продажба на металдетектори в България и искам да помоля ,ако някой има по-близки наблюдения относно детектора да сподели своето мнение.Поздрави на всички !\n« Отговор #1 -: Октомври 16, 2019, 02:36:44 pm »\nНейсе...цъфнал е и тук !!!\nПоловин Европа заляха с него, а до днес липсваше у нас !!!\nКолегата rublata, писа,че е дал заявка и ще е един от първите.\nЧакам и аз отзиви с нетърпение. Проявявам също като теб интерес към този детектор.\n« Отговор #2 -: Октомври 16, 2019, 05:25:30 pm »\nНай рано в понеделник ще има налични бройки обаждах се на магазините в София.\n« Отговор #3 -: Октомври 16, 2019, 06:19:25 pm »\nПоръчал съм го, другата седмица трябва да е при мен.\n« Отговор #4 -: Октомври 17, 2019, 11:40:48 am »\nИ на мен се обадиха щяло да има закъснение от производителя поне още две седмици\n« Отговор #5 -: Октомври 17, 2019, 03:52:31 pm »\nЦитат на: avrelian в Октомври 16, 2019, 06:19:25 pm\n« Отговор #6 -: Октомври 17, 2019, 06:01:33 pm »\nЦитат на: traper2504 в Октомври 17, 2019, 03:52:31 pm\n« Отговор #7 -: Октомври 17, 2019, 07:43:08 pm »\nРубла , като се вземете с туркинята вкарай я яко в гората и чаластреньее , но най ми е интересно в морето и солената вода как ще е и дали ако няма да се нервира и мрънка то няма да е за сметка на дълбочината.\n« Последна редакция: Октомври 17, 2019, 07:49:54 pm от traper2504 »\n« Отговор #8 -: Октомври 18, 2019, 03:35:30 pm »\nКолеги нещо да вдигна темата някой получи ли го тестове..?\n« Отговор #9 -: Октомври 18, 2019, 07:21:59 pm »\nИ аз чакам с голямо нетърпение.\n« Отговор #10 -: Октомври 22, 2019, 10:19:05 pm »\nМай комшиите взеха по голям залък от колкото могат да преглътнат , апарата го няма никъде в Европа.Явно не могат да произведът толкова броики , че да задоволят пазара.\nПритеснявам се да не би да чакат Китаиски реплики . Дано да съм лош пророк\n« Отговор #11 -: Октомври 23, 2019, 06:28:02 am »\nСамо да не чакат да излезе интроника, че има да чакаме тогава.\n« Отговор #12 -: Октомври 23, 2019, 12:13:23 pm »\nАко се поразровите в чужди форуми ще разберете защо. Имат проблем със сондите, явно от бързане, дори щели да правят корекции на формата им (лека). За хора които вече са го закупили във Великобритания им гарантират,че сондите ще бъдат подменени първо на тях. Коректност пълна.\nОтделно заради силният им P.R. има голямо търсене по-цял свят. В едни от Форумите, мацката от Нокта-Макро...Дилек, споменава,че с приоритет към момента са поръчките за САЩ и Канада. Работят хората явно яко. Те и Маелаб така избързаха, но май със софта...и после коригираха неща. Случва се, имайте търпение.\n« Отговор #13 -: Октомври 23, 2019, 01:02:05 pm »\nГледат да производът повече бройки и от раз да набутат повече народ.\n« Отговор #14 -: Октомври 23, 2019, 01:37:30 pm »\nНапълно си прав .В днешно време така се печели .


Десислава Танева: По предложение на България отпадат ограниченията за търговия на мляко, млечни продукти и месо от животни, ваксинирани срещу Заразен нодуларен дерматит\n„По предложение на България отпадат ограниченията за търговия на мляко, млечни продукти и месо от животни, ваксинирани срещу Заразен нодуларен дерматит. Решението е на Постоянния комитет по растения, животни и фуражи в Европейската комисия, като за първи път Комисията изменя правна регулация по искане на България.“ Това съобщи министърът на земеделието и храните Десислава Танева пред земеделски производители в град Габрово. Тя е на посещение в Габрово, където ще се провежда 11-тото изложение от кампанията на Министерството „ПОДКРЕПЯМЕ БЪЛГАРСКОТО“. Тя допълни, че решението е изключително важно за страната ни, защото с него се намаляват косвените загуби на фермерите от заболяването. „Търговията вече е свободна, включително се освободи и търговията с живи животни, като при нея има една малка специфика. След преговори, успяхме да убедим европейските власти, страната ни да се раздели на две зони“, уточни министър Танева. По думите й Зона 1 включва 10 области, в които никога не е влизало заболяването, но има извършена поголовна ваксинация. Останалите области влизат в Зона 2, като при тях отново е допустима търговията с живи животни, след съответното разрешение на страната, която ги приема. За страничните животински продукти, добити от животни, отглеждани в Зона 1 режимът също се облекчава. „Независимо от разделението на зони, решението е важно, защото вече месните продукти са напълно разрешени за търговия в ЕС и трети страни“, допълни министърът.\nДесислава Танева посочи, че Област Габрово се характеризира със сравнително висок дял на постоянно затревените площи от използваната земеделска площ – около 51%, което благоприятства пасищното животновъдство. „Ръст има в животновъдството, като най-голям е той при биволовъдството. Завишени показатели има и при трайните насаждения - орехи, лешници и сливи“, каза още министърът.\nСлед среща с кмета на Габрово Таня Христова, Десислава Танева съобщи, че предстоят нормативни промени по отношение на контрола върху стопанисването на частните гори. Тя уточни, че в районите на Габрово и Велико Търново има най-голяма концентрация на частни горски имоти. Върху тях най-често се извършват най-големите нарушения, като това са предимно нерегламентираните голи сечи. Тя допълни, че предстои ограничаване на времето, в което може да се извършва сеч в частните територии. „Надявам се промените, които ще се направят в тази посока да доведат до ефективен резултат", заяви Танева.\nMинистърът посети изложението „Подкрепяме българското“, на което около 30 производители от областта представят млечни и месни продукти, билки, зеленчуци, плодове, сокове, хлебни изделия и др.


Carrefour обмисля продажба на бизнеса си в Тайван - Money.bg\nCarrefour обмисля продажба на бизнеса си в Тайван\nCarrefour планира да се раздели с бизнеса си в Тайван, пише Reuters, цитирайки свои източници.\nФренският ритейлър вече е сключил договор с Morgan Stanley, която ще управлява продажбата. Бизнесът в Тайван се оценява на около €1,6 млрд. Засега не са ясни имената на потенциалните купувачи, но източниците на агенцията казват, че компанията е набелязала такива.\nНай-големият ритейлър в Европа заяви пред юни, че обмисля възможна консолидация или продажба на чуждестранните ѝ дружества.\nCarrefour придоби Wellcome Taiwan от азиатската Dairy Farm през декември, с което стана номер две на пазара на бързооборотни стоки в Тайван. Трансакцията бе на стойност €97 млн. и включваше 224 магазина и склад. През първото полугодие на 2021 г. Carrefour отчете €1,26 млрд. нетни продажби от бизнеса си в Тайван, ръст от 13%.\nНяколко месеца след като мащабната оферта за придобиването на Carrefour за 20 милиарда долара пропадна, френската верига отправи поглед към най-големия пазар в Латинска Америка.\nИкономически новини / Компании / Сделки / Carrefour обмисля продажба на бизнеса си в Тайван


Теленовелас Новини: Утре във ФИНАЛА на "Моят живот": Зейнеп убива Арда, Султан получава инфаркт, Кенан е убит, Бахар ражда момченце (18-и май)\nПрочетете какво ще се случи утре (18-и май) в следващия епизод на турския сериал "Моят живот", който се излъчва от 22:00 до 23:00 часа по Diema Family!\nВсички обаче са на мнение, че Нуран трябва да бъде спасена и затварят Арда, за да не извърши някоя глупост.\nКенан отива в супермаркет, но попада на крадци. Те го убиват...\nМехмет Емир и Асъм успяват да спасят Нуран.\nБахар започва да ражда в болницата, а Атеш е до нея. Мехмет Емир звъни на Атеш и му съобщава добрата новина, че дъщеря му Нуран е спасена.\nДокато Кенан умира, си спомня как е заложил бомбата на яхтата на Мехмет Емир и Хасрет и как взривът е убил Хасрет...\nЕфсун разбира, че вратата на мястото, на което я държат, не е заключена и си тръгва.\nБахар ражда момченце.\nЕфсун се прибира в имението Атахан. Там я чака Арда. През това време се появява Зейнеп с пистолет в ръка. Зейнеп застрелва Арда. След като убива Арда, Зейнеп се самоубива.\nВиждайки сина си мъртъв, Хюлия превърта...\nЕфсун изпада в транс и тръгва в неизвестна посока. Животът ѝ минава на лента - запознанството ѝ с Мехмет Емир, животът ѝ в бедния квартал заедно с майка ѝ Нуран и баща ѝ Иляс, които вече не са между живите. Как е откраднала един живот - живота на Бахар.\nКолкото до Бахар и Атеш - те са повече от щастливи заедно с децата си, а Ефсун получи живота, който пожела - живот с охолство, но празен отвътре. Тя не намери своето щастие, въпреки че се промени към по-добро. Загуби любовта си завинаги и остана отново сама в Геленджик на прага на стария ѝ дом, без дори да забележи, че зад нея умира леля ѝ Султан.\nЦветана Дякова 17 май 2018 г., 19:48 ч.\nВЪЗМЕЗДИЕТО Е НЕИЗБЕЖНО- ОТЛИЧЕН ФИНАЛ\nВивиан Ангелова 17 май 2018 г., 23:07 ч.\nM.g 20 май 2018 г., 23:18 ч.\nЕфсун не заслужаваше това тя се промени!


12 януари 2022 | 11:39\nЕмануела подари яхта, но само под формата на торта на сина си Мити, който стана на 7 години, видя Hotnews.bg. За детското парти не се появи баща му-милионерския наследник Димитър Динев, който други години присъстваше на празника на сина си. Явно последните откровения на певицата, която яко критикува бившия си, са ядосали Динев, който беше на купона за 5-годишнината на хлапето си. Малкият Мити вече е ученик и прекара личния си празник със съученици и приятели в зала в парти център, забавляван от аниматори.\nДетското парти изглежда скучно, а залата прилича по-скоро на заседателна, а в нея липсва както украса, така и настроение. Малкият рожденик също не празнува на макс и гледа страснато, вместо щастливо.Hotnews.bg при помня, че родителите на рожденика преживяха дълга съдебна драма за правата над него.\nДинев преди година обяви, че е осъдил бившата си, но така и не взе детето при себе си. За него се грижи основно майка му. „То детето вече е отгледано, той в най-трудните моменти не е бил до мен. Те мъжете почват да ги искат децата, когато са пораснали, мислят си, че така ще накажат майката.\nПри едни нормални отношения би трябвало да каже: „Дай да се разберем колко време детето ще е при теб и колко при мен. Аз не искам да лишавам детето от баща“.\nЕмануела изненада с нова визия\nСекси и различна, Емануела блести на корицата на Harper’s Bazaar


Борова дупка – Картотека на пещерите\nОписание на *Борова дупка*\nМестност: Зеленков подмол, Боров дол –\nG P S – E 24, 420569 N 42, 460282 – WGS84 –\nСтатус В национален парк (резерват) –\nДостъп: Охраняван –\nРег.№ 100 Код 210004 НМВ 1218м\nОбща дължина 270м Денивелация -156м\nОткрита и проучена от троянски пещерняци. Картирана през 1973 година на женска експедиция на „Планинец“ от Павлина Недкова, Анна Тапаркова, Н. Недкова от „Планинец“ София и Васил Балевски, Г. Хитров и други троянски и софийски пещерняци. Изследователите наричат пещерата на името на дола, в който се намира. В пещерата се влиза с разрешение от Дирекцията на Национален парк „Централен Балкан“.\nНамира се в източния дял на Троянския балкан в землището на с. Черни Осъм в Биосферен резерват „Стенето“. Входа е в долния край на десния бряг на Боров дол в средната му третина, на изток от Радия трап. Изходния пункт за достигане на пропастта е „Беклемето“. От там се тръгва към Голям Чаушов дол (виж достъпа до „Малката яма“ от Беклемето), като вместо да се слезе по дола, се продължава по черния път, продължаващ по северната страна на билото. Достига се до началото на Боров дол, където има кошари. Тръгва се надолу по дола. Достига се до заравненост, в която първоначално от дясно, а след това от ляво се присъединяват две сухи дерета. Там, където лявото дере се слива с Боров дол, от дясната страна на 5-6м от основния дол се намира „Борова дупка“. След входния отвор Боров дол отново се стеснява и на около 50м по-надолу излиза на ръба на скален венец. Развита в северното бедро на Черноосъмската антиклинала, оформено от седиментите на горния триас и юрата.\nБорова дупка е третата по дълбочина пропаст в района. Тя почти няма хоризонтална част. Започва с 13 метров отвес, от дъното на който веднага започва новия 22 метров кладенец, дъното на който е покрито с блокове нападали от тавана. Следва нов 15 метров кладенец в началните пет метра тесен, след това се разширява. От дъното на този отвес се откриват две шахти, едната е около 30 метра и дъно покрито с нападали блокове. Другия отвес е 60м, по средата разделен от скална преграда. На дъното на отвеса започва силно наклонена почти отвесна камина до 140 метра, където се появява и подземния поток. Пропастта завършва със сифон. В края на отвесните части на пропастта се появява подземен поток.\nДОПЪЛНЕНИЕ: След първия отвес има хоризонтална част. В нея има тесен\nотвор, който стига до река, сигурно тази, която идва отдясно на големия отвес. (Камен Димчев)\nВТОРО ОПИСАНИЕ: „Тази пропаст, внушаваща респект и сред добре\nподготвените пещерняци представлява серия от различни по големина отвеси, отвеждащи на 156м под повърхността на земята. Още от входа на Борова дупка започва стръмна галерия, преминаваща в 13м отвес. Слиза се в наклонена зала, която продължава с 15м дълга галерия, украсена със сталактити, сталагмити и сталактони и с малка пропаст в средата. В най-ниската част на първата зала започва нов отвес (22м). По него се слиза през тавана във втората зала. Тук между скалните блокове на пода се търси продължението – 15м отвес, след който в дълбочина продължават три кладенеца. Най-плиткият е 30м и дъното му е затрупано с едри камъни. Другите два кладенеца са отвесни елиптични канали, разделени от тънка скална преграда с дълбочина 60м. Това е най-трудният за преодоляване участък от Борова дупка. Добре е при проникване над кладенците да се оставя човек, който да осигурява изкачващите се прониквачи. На дълбочина 105м двата дълбоки кладенеца се съединяват и надолу Борова дупка продължава като силно наклонена галерия до денивелация 145м, където се появява студен подземен поток. Образувайки няколко малки водопада и езерца, потокът накрая се мушва в скален сифон и продължава своя незнаен подземен път. Сифонът е край на пропастта. Борова дупка е трудна за проникване… (Панайот Нейковски)\nНеобходим инвентар за екипираме: въжета 20 + 25 + 75 м., 8 примки, З планки и 11 карабинера. Първите две въжета могат да се заменят с едно 50 -метрово. От дъното на последния отвее през система от тесни галерии и меандри се слиза на река с голям дебит, излизаща от блокаж и влизаща в сифон. До нивото на сифона може да се слезе на няколко места. Продължаването както по течението, така и срещу течението на реката изглежда невъзможно. (Ц. Остромски, К. Стамов, М. Братанов – 1999г) 1 – Р13 – 20м. Начално закрепване на дърво пред входа. Парапет 4м до основното закрепване – примка на камъка в дясно. 3м по-надолу – прехвърляне с примка в дясно. 2 – Р22 – 25м. Основно закрепване на спит в началото на отвеса, дублиращо – на скален блок с примка. След вертикалното стеснение – прехвърляне на спит в ляво. Слиза се на площадка върху голям продълговат камък. Следващото прехвърляне е на спит на 0, 5-1м под ръба на камъка. Забележка: Спитовете са набити през октомври 1999г. 3 – Н40 Силно наклонена диаклаза. Слиза се на класика. Някои пасажи могат да се екипират по преценка на прониквачите. На дъното има тесняк, след който започва последния отвес. 4 – Р60 – 70м. Основно закрепване – на скален блок, на 2м – прехвърляне с примка на образувание. Надолу се правят още 3-4 прехвърляния на естествени опори с примки.\nСпецифични особености: Екипирана ТЕВ. Входен отвес 13 + 22 м.\nНеобходм инвентар за екипиране: Въжета 20+25+75м; 8 примки ;\n3 планки и 11 карабинера. Първите две въжета могат да се заменят с едно 50м. От дъното на последния отвес, пред система от тесни галерии и меандри се слиза на река с голям дебит, излизаща от блокаж и влизаща в сифон. До нивото на сифона може да се слезе на няколко места. Продължаването както по течението, така и срещу течението изглежда невъзможно. (Цв. Остромски, К. Станев, М. Братанов)\n1-Р13-20м. Начално закрепване на дърво през входа. Парапет 4м до\nосновното закрепване – примка на камък в дясно. 3м по-надолу – прехвърляне с примка в дясно.\n2-Р22-25м. Основно закрепване на спит в началото на отвеса,\nдублиращо – на скален блок с примка. След вертикалното стеснение – прехвърляне на спит в ляво. Слиза се на площадка върху голям продълговат камък. Следващото прехвърляне е на спит на 0, 5-1м под ръба на камъка. ЗАБЕЛЕЖКА: Спитовете са набити през октомври 1999г\n3-Н40 Силно наклонена диаклаза. Слиза се на класика. Някои пасажи\nмогат да се екпират по преценка на прониквачите. На дъното има тесняк, след който започва последния отвес.\n4-Р60-70м. Основно закрепване на скален блок, на 2м прехвърляне\nс примка на образувание. Надолу се правят още 3-4 прехвърляня на естествени опори с примки.\n1ви отвес, 12м – Подвежда се с въжето на дърво в ляво над входа. Основно\nзакрепване на спит над входа (въжето трие и е добре да се транслира с примка). Следва 5м наклон и спит в ляво (желателно да се дублира). Следват 10м до дъното на наклонена зала. Втория отвес започва след 5-6м в долния и край в ляво.\n2ри отвес, 22м – Основно и дублиращо на 2 спита в ляво гледайки към\nотвеса. На 4м спит в дясно с гръб към отвеса. Следва вертикален тесняк. След тесняка и на 5м след предишния спит има 4 спита близо един до друг. Използва се някой от по-долните. Следват 10м до дъното. От там веднага под въжето се слиза около 10м на класика по тясна диаклаза. Преминава се през 2м стеснение и веднага след него в ляво се излиза на последния отвес. Необходимо е да се внимава при минаването на стеснението. Малко в страни има паралелен 30м глух отвес, в който тече вода.\n3ти отвес, 60м – В началото му има множество спитове и стари стационарни\nпланки. Няма подвеждане прес стеснението, но е желателно да се направи за сигурност. За момента се започва екипиране от 2 спита точно над отвеса. След 2м отклонител на спит с къса примка. След 3м У-закрепване на 2 спита на задната стена (има още два лошо забити спита малко по-ниско, които не се използват). На 20м прехвърляне на спит на задната надвесена стена (има 2 спита през метър, използва се по-ниския). След 12м се излиза на малка площадка. Там се прави прехвърляне на скален блок с много дълга примка (4-5м примка) (малко по-надолу на надвесената стена има 3-4 спита, които обаче са неудобни за достигане). След 5м прехвърляне на скален блок с примка. След още 6м прехвърляне на скален блок с примка. Следват 13м до дъното.\nНеобходим инвентар: 1ви отвес: 20м въже, 2 планки, 1 примка, 2 карабинера 2ти отвес: 25м въже, 4 планки, 4 карабинера 3ти отвес: 75м въже, 6 планки (две таванни), 4 примки (една къса и една много дълга), 8 карабинера\nОбщо инвентар: 20 + 25 + 75м въже, 12 планки (две таванни), 5 примки (една къса и една много дълга), 14 карабинера /1ви и 2ри отвес са близки и могат да се екипират с общо 50м въже. На някои места спитовете са над ръбове и според вида планка възела може да трие. Удобно е скипиране с удължители./


Къщите ни с една пета по-евтини\nРубрика: Статистика Източник: Труд\nВ периода април-юни 2009 г. средната цена на жилищата у нас е била 1074,98 лева. Цените са паднали във всички градове. Данните са на база реално сключени сделки за апартаменти в областните центрове на страната. Само през последните три месеца цените на имотите са паднали с 9,7%, сочат данните на НСИ.\nШампион по най-скъпи апартаменти продължава да е Варна. Средната пазарна цена на квадратен метър в Морската столица е 1827,00 лв. На второ място е София с 1745,00 лв./кв. м, а на трето - Бургас (1471,67 лв./кв. м). Най-ниска средна цена е отчетена в Кюстендил - едва 540,85 лв./кв. м. Във Видин, Кърджали и Силистра квадратният метър се търгува за по-малко от 700 лева, а в Софийска област - под 600 лева, сочат данните на НСИ.\nПрез второто тримесечие на 2009 г. спрямо периода януари - март най- силно са поевтинели домовете в Русе и Враца - съответно с 14,4% и 14,3%. В Пловдив спадът е с 14,1%, в Бургас - с 12,3%, в Плевен - с 12,2%, а в столицата - с 11,9%. Единствените градове, в които цените се запазват относително стабилни през последното тримесечие, са Хасково, Ямбол и Благоевград. В трите областни центъра спадът в цените е по-малко от един процент.\nСпоред новите данни на НСИ цените на жилищата в Плевен вече са паднали под 1000 лева за първи път от доста време насам. Стара Загора и Пловдив също са на път да слязат под това ниво и вероятно това ще се случи през третото тримесечие на т. г. Традиционно през летните месеци сделките с имоти са малко и цените падат. Според експертите по сделки с недвижимости раздвижване на пазара може да се очаква чак в края на годината, и то само ако се появят признаци за стабилизиране на икономиката.\nСофия, Горна Баня 133 136 EUR\nПловдив, Кючук Париж 42 980 EUR\nСофия, Лозенец 120 000 EUR


На любовна вълна: Магическите сватбени дестинации - Последни Новини от DNES.BG\nНа любовна вълна: Магическите сватбени дестинации\nВижте кои са те, според публикации в Instagram\n2 апр 2017 14:50, Анна Дантева\nПътуването за сватбения ден става все по-популярна практика и обикновено се избира от двойки, които търсят нещо нестандартно и изключително за специалния си ден.\nПри тези сватби има много предимства, но една от може би най-важните е, че снимките ни ще изглеждат невероятно.\nПредлагаме кратък списък със снимки на сватбени дестинации от публикации в Instagram, гарантиращи перфектните сватбени снимки, на които можем да се любуваме в продължение на десетилетия.\nЦялата страна е като невероятна пощенска картичка, така че в която и част да изберем, няма как да сбъркаме.\nОт вечния Рим до Флоренция, Венеция или модния Милано, всички места предоставят великолепен фон за сватбените снимки.\nАко се насочим към малките села, старинната архитектура и чудесната природа също ще добавят уникален дух към специалния ден.\nЗа любителите на природата това е сред най-добрите дестинации за сватба. Страната е пълна с много природни чудеса, които създават красив фон по малко по-необичаен начин.\nБихме могли да се оженим в близост до масивни ледници и водопади или обградени от хълмове в нищото.\nОще по темата: сватбавръзкидестинации\nЧетете кифли, да знаете къде да ви заведе спонсова на негови разноски преди да се разведете и да му изкрънкате издръжка, кола и апартамент!


В края на годината у нас отново ще бъде отчетена инфлация, след 2 години дефлация - Телевизия Европа\nВ края на годината у нас отново ще бъде...\nВ края на годината у нас отново ще бъде отчетена инфлация, след 2 години дефлация\nМинимална инфлация в края на годината след близо 36 месеца поевтиняване на стоките – това прогнозират от Българската народна банка. В същото време те съобщават, че през първите 5 месеца на годината се е повишила ликвидността на банките и ще се запази тенденцията за намаляване на лихвите по кредити и депозити. От 2013 – а година насам у нас има дефлация, тоест намаляване, а не увеличаване на цените. Икономисти прогнозират, че в края на 2015 – а тенденцията ще се обърне и отново ще станем свидетели на инфлация. Експертите не се ангажират с точна цифра.\nВлияние за връщане към инфлация ще окажат най-вече високите международни цени на храните в евро.\nПрогнозата е записана във второто издание на „Икономическия преглед”, като източникът му е Българската народна банка.\nПоложително влияние върху икономиката ни оказва намаляването на безработицата и увеличаването на потреблението. Преди седмица социалният министър Ивайло Калфин съобщи, че в момента у нас младежката безработица е на най-ниските си нива от 6 години насам като 47 000 младежи са без работа, а преди година са били с 15 хиляди повече.\nВ същото време от БНБ прогнозират лихвите по кредити и депозити да продължат да падат, което да стимулира допълнително покупателната способност на българина.\nДефлация от няколко години насам се наблюдава не само у нас, но и в други 11 държави в Европейския съюз. Най-голяма към април е била в Гърция – 1,9%.\nВ понеделник пък бе публикувано изследване на Центъра за либерални стратегии, според което за последните 15 години средната работна заплата е нараснала 4 пъти, тоест с 400%. За същия период инфлацията е била само 95 на сто, тоест сме станали 3 пъти по-платежоспособни.\nВ петък от Националния статистически институт съобщиха, че само за първите 3 месеца на 2015 – а година средната заплата се е увеличила с 2,3% до 879 лева.


Дванадесет са пациентите с пулмонална хипертония у нас, включени в листата на чакащите за трансплантация на бял дроб. Вече имаме 7 успешно трансплантирани болни с тази диагноза. Това съобщиха от Изпълнителната агенция по трансплантация. Стотици българи буквално не могат да си поемат дъх заради тежкото и рядко заболяване, наречено пулмонална хипертония. Всички те са зависими от кислородните си…\nДесетки болни българи са принудени не само да търсят лечение в чужбина, но и да сменят гражданството си, за да си го осигурят. Чужди клиники отказват да приемат български пациенти, които се нуждаят от трансплантации заради липсата на споразумение между България и „Евротрансплант”. Жена, болна от белодробна хипертония е поредната българка, която е готова да…\nИзточник: Здраве.НЕТ Изтекъл срок на споразумение по линия на Евротрансплант, организацията, която подпомага донорството и търсенето на органи за трансплантиране, възпрепятства достъпа на български пациенти до трансплантации в чужбина, които не се правят у нас. Това каза пред Zdrave.net председателят на ИАТ д-р Марияна Симеонова. Думите й са повод изразеното желание от българи, чакащи за трансплантация,…\nИзточник: Здраве.НЕТ „На последното заседание на Надзорния съвет на НЗОК не е обсъждан проблем с недостиг на средства и актуализация на бюджета на Касата. Този проблем беше обсъждан в рамките на обсъждането на самия бюджет за 2018 година. Беше посочено, че това може да се окаже проблем, но беше изяснено, че всъщност НЗОК успява през октомври…\nДоктор Панайотис Кариофилис е инвазивен кардиолог и медицински координатор по пулмонална хипертония в Кардиологичен център „Онансис“ – Гърция. По покана на Българското общество на пациентите с пулмонална хипертония в края на месец май той направи демонстрация на балонна пулмонална ангиопластика в Националната кардиологична болница. Вижте видеото! Interview with Dr. Panagiotis Karyofillis Dr. Panagiotis Karyofillis is…\nИнтервю с Йоанна Алисандрату\nЙоанна Алисандрату е председател на Общогръцкото сдружение „Пулмонална хипертония на Гърция“ и автор на първата детска книжка в света, посветена на заболяването пулмонална артериална хипертония – „Понго“. В края на месец май тя посети България, за да представи своята книга, както и началото на един общ балкански проект за осигуряване на достъп до модерна терапия…\nБез бариери: Как се лекува пулмонална хипертония?\nБНТ Можете ли да си представите да не Ви достига въздух при всяка крачка, която правите? Какви са симптомите и как се лекува невидимата болест пулмонална хипертония? За живота на хората с най-редките форми на заболяването – в този брой на „Местно време: Без бариери“. Вижте видеото!\nЖурналистът Наталия Маева разказва своята история\nНейната рядко срещана, но много опасна диагноза – пулмонална хипертония, изисква да й бъде направена двойна трансплантация Журналистът Наталия Маева разказва своята история очи в очи с Наталия Симеонова. Нейната рядко срещана, но много опасна диагноза – пулмонална хипертония, изисква да й бъде направена двойна трансплантация, която не се прави в България и е изключително…


Според проф. Боян Дуранкев плоският данък трябва да бъде премахнат\nПубликувана: 10 юни 2019 | 20:30 От: Зорница Костадинова\nКак се раздават партийни субсидии и възможни ли са безплатни детски градини?\nНа Борисов му писна, предлага по левче партийна субсидия на глас\nОт ДПС подготвят законодателни промени, с които да се намали ДДС-то на хляба, лекарствата и книгите. Също така предлагат и да бъдат построени нови детски градини, които да бъдат безплатни.\nНужна ли е тази промяна и ще доведе ли до намаляване на цената за крайния потребител, а не за търговеца? Темата коментира икономистът проф. Боян Дуранкев.\n"Крайният потребител пак ще бъде ощетен. В момента, след 30 години преход, ние се намираме на дъното на доходите за голямата част от хората и на върха на доходите за друга част от хората", посочи Дуранкев.\nТой отбеляза в студиото на "Денят ON AIR", че България е страната, в която от 2010 година насам неравенството нараства най-бързо.\nПо думите му плоският данък е един от най-лошите, които са били измисляни в света и не е повлиял на икономиката.\nДуранкев е на мнение, че българските политици трябва да взимат пример и да последват идеите на политически лидери като Меркел и Макрон за такива ситуации, за да има резултат. Според него България се нуждае от цялостна данъчна реформа.\nПо темата за намаляването на партийната субсидия той коментира, че 1 лев стига на българските политици да вършат добра работа.\n"Милионерските партии си пазят монопола. Интересно какво ще правят депутатите в Европейския парламент?", посочи гостът на Bulgaria ON AIR.\nПо думите му намаляването на партийните субсидии е добър ход, а премахването им ще бъде още по-добър.\nЛюбомир Кючуков: ЕНП ще трябва да се раздели с много постове\nЩе постигнат ли консенсус коалиционните партньори за партийните субсидии?\nВМРО предлагат еднаква субсидия за всички партии, за да бъдат равни на избори


store.bg - Козметика - розова вода агива\nКозметика ... ... Търсене на: розова вода агива\nТърсене на: розова вода агива\nПродукти отговарящи на търсене: розова вода агива\nСъвпадение за: розова вода агива\nДневният крем за лице на "Agiva" осигурява дълбока хидратация на кожата. Той е обогатен с био розова вода*, която е известна със своите противовъзпалителни и ревитализиращи свойства. Тя укрепва кожната бариера, подобрява тонуса и задържа влагата. Добавеното масло от ший има антиоксидантни, подхранващи и регенериращи свойства. Вложени са и витамин A и витамин Е, които предпазват кожата от преждевременно стареене. Кремът ускорява процесите на регенерация и поддържа еластичността. При редовна употреба, кожата ви ще е дълкобо хидратирана, успокоена и копринено мека. Кремът за лице е подходящ за употреба в грижата за ...\nТърсене на: розова вода агива Продукти 1-12 от общо 73


″Ди Велт″: Засега България не е застрашена от орязване на европари | Новини и анализи от Европа | DW | 29.09.2020\nВ ролята си на председател на ЕС Германия направи компромисно предложение за обвързване на достъпа до европарите с върховенството на закона, информираха в понеделник, 28 септември, агенция ДПА и "Ройтерс". На фона на това предложение "страни като Унгария, Полша и България засега нямат основания да се страхуват от евентуално орязване на евросредствата", коментира днес германският "Ди Велт". Според изданието, предложението на германското председателство е доста по-отслабен вариант на първоначалното предложение на ЕК, направено това лято. Новото предложение предвижда "всяко решение за съкращаване на европари да бъде предхождано от получаването на съгласие на ниво министри на страните членки.". "Ди Велт" уточнява, че съгласието си за това трябва да са дали най-малко 15 страни членки, чието население взето заедно трябва да представлява най-малко 65% от цялото население на ЕС. Това е една твърде тромава и разточителна процедура, коментира изданието.\nБългария може да бъде лишена от милиони европейски пари. Причината: ЕК настоява европейски помощи да получават само онези страни, в които има върховенство на закона. А България определено не се представя добре.\n"Малодушие и безпринципност"\nКомпромисното предложение на Берлин предизвика възмущение в Европейския парламент, посочва "Берлинер Цайтунг". Според, вестника, евродепутати са го определили като знак за "малодушие и безпринципност". Цитиран е германският евродепутат Мориц Кьорнер от Свободните демократи, според когото с това свое предложение Берлин поема много мек курс спрямо унгарския премиер Виктор Орбан и шефа на полската "Право и справедливост" Ярослав Качински.\nИ "Ди Велт" пише още в заглавието си: "Германия се огъва пред Полша и Унгария". И припомня, че без постигането на компромис по механизма за върховенството на закона има опасност да бъдат блокирани темите за бюджета на ЕС и за пакета с помощи на стойност 1,8 трилиони евро във връзка с пандемията. Полша и Унгария бяха обявили, че ще подкрепят решенията по двата въпроса само ако са удовлетворени от механизма за върховенството на закона. Двете страни смятат, че всяка по-твърда процедура ще бъде насочена конкретно срещу тях, посочва изданието.\nВ края на тази седмица представители на страните-членки ще обсъждат как да бъдат разпределяни помощите заради пандемията, от които се нуждаят спешно най-вече страните от Южна Европа. А без съгласието на Полша и Унгария изплащането на тези пари не може да започне.\nЕвропейските пари и корупцията\nОрганизации като "Прозрачност без граници" отдавна бият тревога, че в много страни членки, включително България, европейските пари потъват в корумпирани структури, без тези закононарушения да бъдат преследвани съдебно.\nТеми България, Германия, Румъния, Виктор Орбан, Полша, Унгария\nКлючови думи Европа, България, Румъния, Германия, евро, европари, европейско финансиране, еврофондове, орязване, върховенство на закона, Полша, Унгария


Estee Lauder White Linen парфюм за жени 60ml без опаковка EDP - Parfium.bg\nEstee Lauder White Linen парфюм за жени без опаковка EDP\nEstee Lauder White Linen е интензивен, чист и свеж дамски парфюм. Интересната и неподражаема ароматна аура, е заредена с много елегантен привкус, изисканост и прохладна нежност. Аромата е създаден от парфюмериста Sophia Grojsman. Представен е за директна продажба на пазара през 1978 година.\nЦветно - алдехидната ароматна комбинация се отваря с нежни нотки алдехиди, цветя, дървесни акорди, кехлибар и мускус. Средните акорди са представени от ирис, виолетови акорди, роза, момина сълза, ирис. Основата е базирана върху аромат на сандалово дърво, мускус, тонка и кехлибар.\nИме на продукт Estee Lauder White Linen парфюм за жени без опаковка EDP


Иди на страница Предишна 1, 2, 3, ... 40, 41, 42 Следваща\nПуснато на: Сря Май 07, 2008 9:24 pm Заглавие:\nКое дали са почнали?\nТрейлър на тва от картинката ще има с Wall-E. След месец и нещо в кината. Престо ще върви като бонус.\nПуснато на: Сря Май 07, 2008 9:48 pm Заглавие:\nЕто ви инфото за Престо http://en.wikipedia.org/wiki/Presto_%28film%29\nВъпреки, че предполагам сте го виждали. Ще чакаме август :)).\nПуснато на: Сря Май 07, 2008 9:52 pm Заглавие:\nЧе тва инфо е по-малко дори от инфото, което предоставя картинката дето я имам, бре! =))))\nПуснато на: Сря Май 07, 2008 10:03 pm Заглавие:\nЕто кадър от Presto --\n-- че Никщайн ме подгони из Скайпа задето съм бил обърквал хората... =)))\nПуснато на: Сря Май 07, 2008 10:05 pm Заглавие:\nМного ми стана готино, когато Bio спомена The Rescuers Down Under. Ще гледам и Nocturna.\nТемата изби като извор на стаената дълго време любов по анимацията :)\nПуснато на: Сря Май 07, 2008 10:28 pm Заглавие:\nДжоана, не напразно съм завършил 3-ти клас!!!\nДжоана гледа с възхищение. Хехе кво шси пусна докато си бачкам.\nПуснато на: Сря Май 07, 2008 10:32 pm Заглавие:\nПуснато на: Чет Май 08, 2008 8:45 am Заглавие:\nДве кадърчета от Nocturna. Гледах го - доста 2д визия са докарали, има яки моменти, но не ми допадна мрачноватия сюжет.\nПуснато на: Чет Май 08, 2008 8:56 am Заглавие:\nДори и да не е много добре, няма значение. Важно е следващите да са по-добре. Все по-добри стават европейските продукции и качването на доверието към Европа като за място за правене на дългометражна анимация е от полза за всички нас. Засега в дългосрочен план, но е нещо. А иначе утре DVD-то трябва да е при мен. нямам търпение\nПуснато на: Чет Май 08, 2008 12:45 pm Заглавие:\nИзбихме на европейска анимация... Аз май ще си ходя... =))))))\nПуснато на: Чет Май 08, 2008 12:51 pm Заглавие:\nМи беги, аз ценя сяква анимация дет е за ценене. Тъкмо кат си говоря сам споровете стават няй-яки :0)\nма само Юес анимациа ли аресваш? Доколкото ми се струва, май да. Ама що? Нещо свързано с Океана ли е или с качеството? Щот такива лайнтестове гледах от Ноктурна че на аниматорите в Дисни (ако са останали там) вече някой им диша тежко във врата .\nПуснато на: Чет Май 08, 2008 1:00 pm Заглавие:\nХаресвам всякаква анимация (вкл. и Анимета). И много се кефя на визията, която докарват както французите, така и испанците. Просто имам проблем със сюжетите им и начина по който ги разработват. Аз съм заклет фен на Джоузеф Кембъл, ю сий...\nПуснато на: Чет Май 08, 2008 2:00 pm Заглавие:\nПроблема го решавам по следния начин. Кат не ме кефи сюжета решавам че няма да гледам филма от тази му страна, при положение че някаква визия ми харесва, зарежда ме и в крайна сметка ми дава нещо, не бих се лишил заради някви пречки като сюжет :))\nПросто решавам че този филм го гледам заради определно нещо и блокирам секторите коит не ме кефят. Ослепявам за тях сякаш. Един вид.\nА пък и за мен лично така да се каже в персонален план сторителинга не е водещото.\nПуснато на: Чет Май 08, 2008 2:10 pm Заглавие:\nТва с блокирането в крайна сметка е добро решение. Защото като се пръснат милиони по един филм, няма начин поне някъде да не са олучили ;)).\nП.п. - ето един консепт от Up на Пиксар...\nПуснато на: Чет Май 08, 2008 2:23 pm Заглавие:\nТова наистина е вариант. Въпреки, че аз не всеки път успявам да се абстрахирам напълно от наратива. Белвил, например, е ненормално добър филм, но ме депресира безумно като история. Което очевидно не ми пречи да го оценя достойно.\nОт друга страна обаче, за мен сценария е половината филм. Може би защото проявявам нездрав интерес към писането. И дори филмът да има недостатъци във визията, това ни ми пречи. Cars например, който очевидно не се радва на топъл прием тук за мен е изпипан до съвършенство като сценарий. Грешката е, че много хора често бъркат сценария с идеята. И ако идеята не ги кефи, казват, че сценарият не струвал. Но как да е.\nГотиното е, че в доста дивидита вече има опция да гледаш филма с избран от теб самия аудио трак. Примерно да чуваш само говора, музиката или звуковия монтаж. Обожавам такива колекционерски издания!\nПуснато на: Чет Май 08, 2008 2:50 pm Заглавие:\nИздъних се, мислих си че Престо ще е целометражка.\nПуснато на: Чет Май 08, 2008 3:03 pm Заглавие:\nЕ за идеята и сценария и си прав и не си прав. Щото така би излезло че по америкаски и световни стандарти идеята на филма няма никакво значение, просто щото AMPAS нямат такава категория. Примерно.\nДали ако си 100% прав щеше да отделно раздел за адаптиран и за оригинален сценарий? Щото ако е така то сценария като форма на техничекска литература не се интересува от идеята. И съответно няма нужда от отделни категории.\nПри все това в раздел оригинален сценарий се гледа и идеята. Поправи ме ако греша.\nВ същото време има и разлика както каза. Но за хората които разбират, те просто го казват за по-набързо. А за тези които не го разбират... е ми не го. То си е като докарай Джипа, който не е марка Jeep a Уаз, ма всички знаят че е джип. Карай.\nА за Cars. Да съгласен съм че сценария си е ОК. Режисурата и изплълнението са на ниво. Идеята даже не е трябвало дори да помислят че такава глупава идея трябва да им се задържи за повече от 2-03 сек. в главите. И съм сигурен че този филм си го е прокарал Ласитър единствено щото има властта да го направи. Тва не би минало иначе. Не и при толкова идеи които чакат.\nПуснато на: Чет Май 08, 2008 3:15 pm Заглавие:\nБио не забравяй, че говорим за страна, в която NASCAR е високо ценен спорт :))). На американците екстра им е дошло Cars. Иначе и за мен, като идея така и не ми хареса, колкото и да е изпипан отвсякъде филма.\nПуснато на: Чет Май 08, 2008 3:29 pm Заглавие:\nИмах предвид, че ако на един гениален художник примерно, му платят за да нарисува портрет на Парис Хилтън, най-доброто което той може да направи е да я разкраси мъничко. Но в крайна сметка тя пак ще си прилича, защото това е целта на портрета... ;)))\nАналогично и при писането. Получаваш задачата да разработиш една идея и да я превърнеш в сценарий. Ако идеята е супер - толкова по-добре за теб - хем ще си свършиш професионално работата, хем ще се кефиш докато пишеш. Ако обаче идеята е тип "Парис Хилтън" какво правиш тогава? Вдигаш ръце и казваш, че от това нищо няма да излезе ли? Или сядаш и отново доказваш, че си професионалист?\nDaniel Gerson (additional screenplay material)\nBonnie Hunt (additional screenplay material)\nDon Lake (additional screenplay material)\nSteve Purcell (additional screenplay material)\nDan Scanlon (additional screenplay material)\nСпоред мен бъркаш нещата с Оскарите, където в почти 100% от случаите, наградата за сценарий (бил той адаптиран или не) получава един човек. А именно този, на който му е хрумнала идеята, която в последствие сам е доразвил. В Пиксар (а и в останалите студия от този тип) нещата се случват по по-различен начин.\nПуснато на: Чет Май 08, 2008 3:32 pm Заглавие:\nНе знам какво им е дошло екстра, при положение че Немо е впъти по успешен филм доколкото знам И финансово.\nА няма нищо американско в него. Освен че за пореден път детенце е отгледано от единия си родител.\nА и едно от нещата които харесвам в Пиксар е че не разчитат на такива евтини номера като бейзбол, баскетбол, форд шелби, хабургери и други ЮЕС "ценности" за да си продават филмите.\nИздъниха се с Карс и си го знаят. А и чисто художествено, очи на предното стъкло? Аре бе...\nТва че аз, заклет Пиксар ФЕН, Карс даже не съм го догледал при положение че Немо съм го гледал много над 25 пъти буквално, Феноменалните към 10\nМа тва си е лично мнение, не натрапвам. Има много хора които не виждат безумие в този филм.\nУтре/вдругиден ще споделя за Ноктурната.